Izlazi prema potrebi Broj 6. Godina LIV. Karlovac, 24. veljače 2021.

**GRADONAČELNIK**

**GRADA KARLOVCA**

Str.

37. IZMJENE I DOPUNE

PLANA PRIJMA u službu u upravna tijela grada Karlovca za 2021. Godinu 138.

38. ODLUKA o imenovanju Koordinatora i osnivanju Radne skupine za izradu prijave za

stjecanje certifikata „Grad za mlade“ 138.

39. ODLUKA o pokretanju prijave i kandidaturi za dobivanje certifikata „Grad za mlade“ 139.

40. RJEŠENJE o imenovanju Povjerenstva za provođenje postupka dodjele sredstava

spomeničke rente za obnovu i očuvanje objekata zaštićene spomeničke

baštine u 2021. godini 140.

**GRADONAČELNIK**

**GRADA KARLOVCA**

**37.**

Na temelju članka 10. Zakona o službenicima i namještenicima u lokalnoj i područnoj (regionalnoj) samoupravi (Narodne novine broj 86/08, 61/11, 04/18, 112/19), članka 44. i članka 98. Statuta Grada Karlovca (Glasnik Grada Karlovca broj 1/15 – potpuni tekst, 3/18, 13/18, 6/20), a u svezi s Proračunom Grada Karlovca za 2021. godinu (Glasnik Grada Karlovca broj 17/20) gradonačelnik Grada Karlovca donosi

**IZMJENE I DOPUNE PLANA PRIJMA U SLUŽBU**

**U UPRAVNA TIJELA GRADA KARLOVCA ZA 2021. GODINU**

I.

U Planu prijma u službu u upravna tijela Grada Karlovca za 2021. godinu (Glasnik Grada Karlovca broj 3/21, u daljnjem tekstu Plan) tablica iz točke I. koja čini sastavni dio Plana mijenja se na sljedeći način:

-u redu pod rednim brojem 2. „Upravni odjel za proračun i financije“ u stupcu “Potreban broj službenika i namještenika na neodređeno vrijeme“, podstupcu 5.c. umjesto „-“ upisuje se brojka „1“; u stupcu „Potreban broj vježbenika na određeno vrijeme“, podstupcu 6.c. umjesto brojke „ 1“ upisuje se „-“.

-u redu „Ukupno“ u stupcu „Potreban broj službenika i namještenika na neodređeno vrijeme“, podstupcu 5.c. brojka „3“ zamjenjuje se brojkom „4“, u stupcu „Potreban broj vježbenika na određeno vrijeme“, podstupcu 6.c. brojka „2“ zamjenjuje se brojkom „1“.

II.

U preostalom dijelu Plan prijma u službu u upravna tijela Grada Karlovca za 2021. godinu se ne mijenja.

III.

Izmjene i dopune Plana prijma u službu u upravna tijela Grada Karlovca za 2021. godinu stupaju na snagu sljedećeg dana od dana objave u „Glasniku Grada Karlovca“.

GRADONAČELNIK

KLASA: 020-04/21-01/63

URBROJ: 2133/01-03-01/03-21-3

Karlovac, 22. veljače 2021.

GRADONAČELNIK

Damir Mandić, dipl.teol.,v.r.

**38.**

Na temelju čl. 42. i 48. Zakona o lokalnoj i područnoj (regionalnoj) samoupravi („Narodne novine“, broj33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ) i čl. 44. i 98. Statuta Grada Karlovca (Glasnik Grada Karlovca broj 1/15 – potpuni tekst, 3/18, 13/18, 6/20) Gradonačelnik Grada Karlovca je dana 17.2.2021. godine donio sljedeću

ODLUKU

o imenovanju Koordinatora i osnivanju Radne skupine za izradu prijave

za stjecanje certifikata „Grad za mlade“

I.

Ovom Odlukom imenuje se Koordinator za izradu prijave Grada Karlovca za stjecanje certifikata “Grad za mlade“ i osniva Radna skupina za izradu prijave za stjecanje certifikata “Grad za mlade“.

II.

Davorka Radović, viša stručna suradnica za rad s mladima i provođenje manifestacija u Upravnom odjelu za društvene djelatnosti, imenuje se Koordinatorom za izradu prijave Grada Karlovca za stjecanje certifikata „Grad za mlade“.

III.

Koordinator iz točke II. ove Odluke zadužen je za izradu prijave, koordiniranje aktivnosti radne skupine za izradu prijave, komunikaciju s Udrugom gradova u Republici Hrvatskoj kao organizatorom postupka certificiranja te sve druge aktivnosti vezane uz postupak prijave.

IV.

Osniva se Radna skupina za izradu prijave za stjecanje certifikata „Grad za mlade“ u sljedećem sastavu:

1. Hermina Plemić, pročelnica Upravnog odjela za komunalno gospodarstvo,
2. Vesna Ribar, pročelnica Upravnog odjela za poslove provedbe dokumenata prostornog uređenja,
3. Draženka Sila-Ljubenko, pročelnica Upravnog odjela za društvene djelatnosti,
4. dr.sc. Viktor Šegrt, viši stručni suradnik za strategije i razvojne dokumente, Upravni odjel za razvoj grada i EU fondove,
5. Andrea Vrbanek, viši savjetnik za gospodarstvo, poljoprivredu i turizam, Upravni odjel za gospodarstvo, poljoprivredu i turizam,
6. Danijela Družak Rade, viši stručni suradnik za upravljanje imovinom, Upravni odjel za imovinsko pravne poslove i upravljanje imovinom,
7. Marija Pilčik, viši stručni suradnik za zaštitu okoliša, Upravni odjel za prostorno uređenje, gradnju i zaštitu okoliša,
8. Ana Župančić Žunac, viši stručni suradnik za poslove ureda gradonačelnika, Ured gradonačelnika.

V.

Zadaci Radne skupine iz točke IV. ove Odluke su pomoć Koordinatoru u pripremi prijave po pojedinom stručnom području, pribavljanje potrebne dokumentacije te drugi poslovi po nalogu Koordinatora u vezi s prijavom.

VI.

U rad radne skupine prema potrebi mogu se uključiti i drugi predstavnici prema procjeni Koordinatora.

VII.

Ova Odluka stupa na snagu danom donošenja, a objavit će se u „Glasniku Grada Karlovca“.

GRADONAČELNIK

KLASA: 020-04/21-01/58

URBROJ: 2133-01-08-01/03-21-2

Karlovac,17.2.2021.

GRADONAČELNIK

Damir Mandić, dipl.teol. ,v.r.

**39.**

Na temelju čl. 42. i 48. Zakona o lokalnoj i područnoj (regionalnoj) samoupravi („Narodne novine“, broj33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20 ) i čl. 44. i 98. Statuta Grada Karlovca (Glasnik Grada Karlovca broj 1/15 – potpuni tekst, 3/18, 13/18, 6/20) Gradonačelnik Grada Karlovca je dana 17. veljače 2021. godine donio sljedeću

O D L U K U

o pokretanju prijave i kandidaturi za dobivanje certifikata „Grad za mlade“

I.

Pokreće se prijava i kandidatura za dobivanje certifikata “Grad za mlade“ temeljem objavljenog Javnog poziva za podnošenje prijedloga za dodjelu certifikata Udruge gradova u Republici Hrvatskoj od 25. siječnja 2021. godine.

II.

Posebnom odlukom imenovat će se koordinator prijave Grada za dobivanje certifikata “Grad za mlade“.

III.

Ova Odluka stupa na snagu danom donošenja, a objavit će se u „Službenom glasniku Grada Karlovca“.

GRADONAČELNIK

KLASA: 020-04/21-01/58

URBROJ: 2133/01-08-01/03-21-1

Karlovac,17.2.2021.

GRADONAČELNIK

Damir Mandić, dipl.teol., v.r.

**40.**

Na temelju članka 44. i 98. Statuta Grada Karlovca („Glasnik Grada Karlovca“ br. 1/15 – potpuni tekst, 3/18 , 13/18, 6/20 ) i članka 7. Pravilnika o načinu i uvjetima dodjele sredstava spomeničke rente na području grada Karlovca putem javnog poziva („Glasnik Grada Karlovca“ br. 03/16, 19/19) Gradonačelnik Grada Karlovca donosi

RJEŠENJE

o imenovanju Povjerenstva za provođenje postupka dodjele sredstava spomeničke rente za obnovu i očuvanje objekata zaštićene spomeničke baštine u 2021. god.

I.

U Povjerenstvo za provođenje postupka dodjele sredstava spomeničke rente za obnovu i očuvanje objekata zaštićene spomeničke baštine u 2021. god. (dalje u tekstu: Povjerenstvo) imenuje se:

1. Marinko Pleskina, prof., za predsjednika
2. Lidija Malović,dipl.oec., za zamjenicu predsjednika
3. Zoran Vučinić, struč.spec.oec., za člana
4. Sonja Kočevar, dipl.ing.arh. , za člana
5. Ljerka Horvat, dipl.iur, za člana

II.

Povjerenstvo iz točke I. ovog Rješenja ima zadatak raspisivanja javnog poziva, razmatranja zahtjeva i utvrđivanja prijedloga Odluke o dodjeli sredstava za sufinanciranje očuvanja i obnove objekata zaštićene spomeničke baštine.

III.

Stručne i administrativno-tehničke poslove za Povjerenstvo obavljati će Kristina Benko, struč.spec.oec., viša stručna suradnica za kulturu i kulturnu baštinu u Upravnom odjelu za društvene djelatnosti.

IV.

Ovo Rješenje stupa na snagu danom donošenja, a objavit će se u Glasniku Grada Karlovca.

GRADONAČELNIK

KLASA: 360-01/21-02/01

URBROJ: 2133/01-08-02/3-21-01

Karlovac, 19.02.2021.

GRADONAČELNIK

Damir Mandić, dipl.teol.,v.r.

GLASNIK GRADA KARLOVCA - službeni list Grada Karlovca

Glavni i odgovorni urednik : Vlatko Kovačić ,mag. iur., viši savjetnik za pravne poslove i poslove gradonačelnika, Banjavčićeva 9 , Karlovac; tel. 047/628-105

Tehnička priprema: Ured gradonačelnika